יואב שוטן

יואב שוטן-גושן (נולד ב-8 ביוני 1980) הוא תסריטאי, מחזאי, סופר ומשפטן.

ביוגרפיה 
יואב שוטן-גושן גדל בבנימינה שירת ביחידת החילוץ 669 ולמד משפטים ובתוכנית הרב תחומית במדעי הרוח באוניברסיטת תל אביב. במהלך לימודיו עבד כקופירייטר במשרד הפרסום אדלר-חומסקי, וכתב בידיעות אחרונות וב-The Marker. לאחר לימודיו התמחה אצל עו"ד פינחס רובין, עבד כעורך-דין, ואז פנה ללימודי תסריטאות בבית הספר סם שפיגל לקולנוע ולטלוויזיה. מלמד במכללה האקדמית ספיר ובמרכז האקדמי למשפט ועסקים. מתגורר בתל אביב עם בת זוגו איילת גונדר-גושן ועם שלושת ילדיהם.

יצירות 
כתסריטאי-
כיפת ברזל (2017)- יוצר (יחד עם איילת גונדר-גושן, רעיה שוסטר ואבנר ברנהיימר) ותסריטאי ראשי – סדרת דרמה מקורית עבור ערוץ 2, "קשת". הסדרה הייתה מועמדת במספר קטגוריות בתחרות פרסי האקדמיה 2018, בין היתר בקטגוריית הסדרה הטובה ביותר, התסריט הטוב ביותר והבמאי הטוב ביותר. הסדרה נמכרה וזמניה לסטרימינג ב-AppleTV.
מקוללים (2018) - סרט אימה באורך מלא (תסריטאי יחד עם איילת גונדר-גושן ועירד רובינשטיין). במאי: יבגני רומן. הפקה: חיליק מיכאלי (הסרט הופק בתמיכת הקרן לקולנוע).

כמחזאי-
הטנק (2022) - מחזה ע"פ ספרו של אסף ענברי (התיאטרון הקאמרי).
פנתר כפול (2021) - מחזה מקורי על הפנתרים השחורים (תיאטרון בית ליסין).
אהבה ומגפה (2021) - מחזה מקורי על מלונית קורונה  (התיאטרון הקאמרי).
לילה אחד, מרקוביץ' (2018) - מחזה ע"פ ספרה של איילת גונדר-גושן (תיאטרון בית ליסין).
מלך הכלבים (2017) - מחזה ע"פ ספרו של שלום אש 'מוטקה גנב' (תיאטרון בית ליסין). ההצגה הובילה במספר המועמדויות בתחרות פרסי התיאטרון (ביניהם על המחזה), וזכתה בשלושה פרסים.
דונה פלור ושני בעליה (2017)- מחזה ע"פ ספרו של ז'ורז' אמאדו (תיאטרון באר שבע).
מר ורטיגו (2015) - עיבוד ע"פ ספרו של פול אוסטר  (תיאטרון גשר).
המרכז לניסוי ותהייה (2014)- מחזה מקורי. (תיאטרון הסימטה).

יצירות נוספות-
פעם אחת, אישה אחת – רומן ביכורים, (כנרת זמורה-ביתן, עורכת: נועה מנהיים, 2017). הספר נכנס לרשימת רבי המכר מיד לאחר צאתו.

קישורים חיצוניים 

 אורין ויינברג, "ביקורת הצגה: "לילה אחד, מרקוביץ'" - קומדיה משוחקת היטב על נושא כאוב היטב", 17.1.19. ynet.
 מאיה נחום שחל, "הספר "לילה אחד, מרקוביץ'" הפך למחזה", 13.12.18. כלכליסט.
 עמיחי חסון, "התבודדות - שיחה עם יואב שוטן-גושן", 30.11.18. רדיו כאן תרבות.
 יואב בירנברג, "ציציות בקנה", 16.10.17. ידיעות אחרונות.
 
 דריה מעוז, עקיצה ב-60 שניות - ספרו של יואב שוטן־גושן עוסק בבגידה ובמשבר ועושה זאת בהומור ובקלילות ראויים לציון, ישראל היום, 25.5.17.
 
 דוד רוזנטל, עולים גבוה: "מר ורטיגו" ממשיך את הקו המשובח של תיאטרון גשר, וואלה! NEWS, 29 בנובמבר 2015
 
 
 
 יואב שוטן-גושן, זוטר- מיומנו של עו"ד צעיר, טור קומי באתר The marker

הערות שוליים

תסריטאי טלוויזיה ישראלים
סופרים ישראלים
בוגרי תיכון אורט השומרון
בוגרי אוניברסיטת תל אביב: משפטים
בוגרי בית הספר סם שפיגל לקולנוע ולטלוויזיה
ישראלים שנולדו ב-1980